Клафути със сини сливи ♥ plum clafoutis
### Мили, мои... грабвайте лъжиците защото днес съм ви приготвила бързо, лесно и мнооооого вкусно клафути със сини сливи.


### Има - няма за 30-40 минути (гарантирано!!!) кухнята ви ще ухае на невероятен сладкиш, който ще събере семейството около тавата и като се започне едно изравняване... няма спиране...


### 


### Та така... Рецептата си адаптирах от любимия ми {напоследък} [ottolenghi](https://ottolenghi.co.uk/recipes) и неговата книга [simple](https://www.amazon.co.uk/ottolenghi-simple-yotam/dp/1785031163).


### **Необходими продукти:**


### 7 с.л. нерафинирана захар Меласа


### 1 с.л. вода


### 2 с.л. червено вино


### 1 с.л. листeнца свежа мащерка


### 400 г добре узрели сини сливи, почистени от костилките и разполовени


### 1 с.л. лимонов сок


### 2 с.л. фино настъргана лимонова кора


### 2 големи яйца, разделени на жълтъци и белтъци


### 50 г бяло брашно


### 1 ч.л. ванилов екстракт


### 100 мл сметана


### щипка сол


### [Клафути със сини сливи ♥ plum clafoutis](https://culinarywithme.com/wp-content/uploads/2019/10/plum-clafoutis_2_web.jpg)


### **Начин на приготвяне:**


### Загрейте фурната на 190С с горен и долен реотан.


### В огнеупорна съд поставете 4 с.л. от захарта и водата. Кипнете на средно висока температура и оставете на котлона за 3-4 минути, колкото захарта да се разтопи. Добавете виното и мащерката и оставете на котлона за още минута и дръпнете настрани. Добаветелимоновия сок и синит сливи, разбъркайте и оставете всичко да се охлади за не повече от 20 минути.


### През това време в голяма купа разбийте до гладка смес двата жълтъка, оставащите 3 с.л. захар, брашното, ваниловия ектракт, сметаната, лимоновата кора и солта. В отделна купа разбийте белтъците на сняг и до твърди върхове.


### Вничмателно и на части добавете белтъците към жълтъците, като ръзбърквате с шпатула.


### Прехвърлете сместа със сини сливи в тава с приблизителни размер 20 х 15 см и разпределете по дъното. Залейте с яйчената смес и леко тупнете тавата, колкото всичко да се заравни.


### Печете за 30 минути, до златисто.


### Желателно е леко да поохладите десерта преди поднасяне, макар да е трудна работа...


### Ванилов сладолед също много ще му тича на това клафути със сини сливи, но аз нямах наличен... Ама карай, следващия път...


### Та това е!




---


### *Ако публикацията ви е харесала, не забравяйте да се абонирайте за новите статии в блога [тук](http://eepurl.com/cguvfd) или следете страничката във [facebook](https://www.facebook.com/culinarywithme/).*


### *За видео рецепти, може да се абонирате в [youtube канала на culinary with me](https://www.youtube.com/channel/uc1xpj1ve-zsonp1ch_zbwsa).*

